「口罩小姐」孖四連出8個IG哭訴被ViuTV屈整容 黑底白字鬧:垃圾
「口罩小姐」孖四(張凱莎)日前(21/04)在IG上連出8個Story哭訴被ViuTV屈整容,更直接以黑底白字,大大隻字寫上:「垃圾」兩個字,又以ViuTV logo作背景,寫道:「估唔到你哋而家要靠呃人整容呃收視」。
孖四(張凱莎)現職為空中服務員(空姐)也同時是一名模特兒、網紅。今年36歲的她曾參選ViuTV真人騷《最後一屆口罩小姐選舉》,而「孖四」則是當時得到的代號,最後她在比賽中止步12強。,其後她亦曾於節目《賭命夫妻》亮相。
孖四(張凱莎)在IG貼哭訴被屈,寫着:「回到家才敢哭,比竇娥冤還冤」、「用家人貓咪性命狠狠發誓」、「化妝師就化妝師啦,屈人有打針係發生咩事」、「老娘我面頰有打半針,即刻全家死晒7孔流血」、「估唔到你哋而家要靠屈人整容呃收視」,她亦指「我係某電視台受咗一日委屈,想問有冇律師朋友,如果我面頰冇打過透明質酸,冇做過埋線,可唔可以告啲無知婦孺屈我,我真係冇做過」,似乎是因為參加節目時,被指無故整容而受委屈。
孖四(張凱莎)接受《香港01》訪問表示,表示最近正在拍攝一個比賽節目,同一節目中很多位素人一齊參加。她說:「以前拍口罩小姐嘅時候好開心,都鍾意呢個台,本來係希望一路有來有往,我好相信佢哋,好多嘢都未必去問到好深入會拍攝啲咩。」
怎料今次再於ViuTV拍攝節目,就慘被屈整容。她感覺拍攝節目感到不尊重,她說:「我都唔知道會剪成點,(節目)冇人直接對住鏡頭指控我同其他人有微整,只係不停暗示。我返到屋企喊咗好耐,覺得被評頭品足真係好唔受尊重。」她透露,事前並沒有被告知有自稱化妝師會做嘉賓,然後在節目中會被人上下打量,揶揄是整容。 她說:「因為其他人都係素人,所以先冇發酵。」
對於有網民覺得她做新聞,她也說:「我冇諗過要拎嚟做新聞,尋晚出story因為真係谷住度氣,同希望節目出街嗰陣時大家唔好誤會我。」